OpenLLM-France/wikimedia huggingface dataset:
# Soldadito español

Soldadito español és una pel·lícula espanyola de comèdia dramàtica estrenada el 7 d'octubre de 1988, dirigida per Antonio Giménez-Rico amb guió de Rafael Azcona i protagonitzada en els papers principals per Maribel Verdú, Juan Luis Galiardo, María Garralón i Francisco Bas.

## Argument

Francisco és un modest músic que es casa amb Luisa, una jove membre d'una família d'arrelat esperit militar. Aquesta circumstància l'obliga a ingressar en la banda del regiment de la seva localitat. El seu fill Luis, de divuit anys, provoca la indignació de la família, ja que no sols no vol seguir la tradició de músic del seu pare, sinó que es nega a complir el servei militar. No obstant això, les pressions dels pares i els avis, que temen que Luis sigui declarat pròfug, forcen al noi a acceptar.

## Repartiment

* Maribel Verdú com a Marta Ocón Cabezuela.
* Juan Luis Galiardo com a Francisco Calleja.
* María Garralón com a Luisa Perales.
* Luis Escobar com a Víctor Perales.
* Miguel Rellán com a Angel Perales.
* María Luisa San José com a Elena.
* Félix Rotaeta com a Román Perales.
* Amparo Baró com a Lola.
* José Luis López Vázquez com a Manuel Ocón.
* Francisco Bas com a Luis Calleja Perales.
* Marisa Porcel com a Concha Cabezuela.
* Maruchi León com a Chus.
* Ana Álvarez com a Cambrera.
* Nines Martínez
* Francisco Casares com a Sergent Instructor.

## Producció

Segons Giménez-Rico, la idea original de la història li va sorgir en una reunió de la seva promoció de la milícia universitària, amb el guió més tard escrit conjuntament amb Rafael Azcona. Una producció Penélope, la pel·lícula tenia un pressupost reportat de 150 milions de Pts. El rodatge es va fer a Alcalá de Henares. 'constitueix una de les primeres representacions cinematogràfiques del insubmissió al reclutament militar a Espanya.

## Estrena

La pel·lícula es va estrenar en cinemes a Espanya el 7 d'octubre de 1988. També es va projectar a la IX edició de la Mostra de València. Va recaptar 38,372,395 Pts (107,098 entrades).

## Referències

* ↑ «Soldadito español». [Consulta: 29 setembre 2019].
* 1 2 Hernández Miranda, Julián. «Esquilache, la melancolía y un soldado español». El País, 29-07-1988.
* ↑ Serrato, Fran. «Alcalá, una ciudad de cine». El País, 13-09-2016.
* ↑ Velasco Martínez, Luis. «Conscripción en la cinematografía española: nacionalización y servicio militar obligatorio». A: V Congreso Internacional de History y Cine. Escenarios del cine histórico, 2017, p. 723. ISBN 978-84-617-7948-2.
* ↑ Devesa i Potes, 2000, p. 83.
* ↑ Caparrós Lera, 1992, p. 380.
* ↑ Beltran, Adolf. «Comienza la 9ª Mostra de Valencia con un homenaje al actor Omero Antonutti». El País, 09-10-1988.
* ↑ Caparrós Lera, José María. El cine español de la democracia. De la muerte de Franco al "cambio" socialista (1975-1989). Barcelona: Anthropos, 1992, p. 380. ISBN 84-7658-312-5.

## Enllaços externs

* Fragment de la pel·lícula a YouTube
# Cigonya d'Abdim

La cigonya d'Abdim (Ciconia abdimii) és un ocell camallarg de la família dels cicònids (Ciconiidae), de color negre per sobre, amb reflexos verds i blaus. Potes grises, genolls i peus vermells, bec gris. Parts inferiors blanques. Zona nua de pell vermella a la cara davant dels ulls i que esdevé blava cap al bec en l'època de cria. Si bé és un gran ocell es tracta de la menor de les cigonyes, amb una llargària d'uns 73 cm i un pes de poc més d'1 kg. La femella pon 2 - 3 ous i és una mica més petita que el mascle.
Viu en hàbitats oberts d'Àfrica oriental, des del sud d'Etiòpia fins a Sud-àfrica. Menja principalment llagostes, erugues i altres grans insectes.
# Antoinette-Victorie Couperin

Antoinette-Victoire Couperin (París, vers 1760 - 1812) fou organista, cantant i arpista.
Va ser membre de la (nissaga de músics) Couperin. El seu pare era Armand-Louis Couperin i els seus germans Gervais-François i Pierre-Louis. No hi ha obres d'Antoinette-Victoire Couperin. Podria haver tingut com alumne a Henri-Joseph Taskin.

## Referències

* ↑ «Couperin Antoinette-Victoire vers 1760-1812». Musicologie.org. ISSN: 2269-9910 [Consulta: 28 agost 2017].
* ↑ Edita Enciclopèdia Espasa, vol. 57, pàg. 844. (ISBN-84-239-4559-6)

## Bibliografia

* Anthony, James R. (1997), French Baroque Music from Beaujoyeulx to Rameau, Portland, Amadeus Press
* Beausant, Philippe (1980), François Couperin, París, Fayard
* Benoit, Marcelle (red.) (1992), Dictionnaire de la musique en France aux XVII et XVIIIe siècles, París, Fayard
# Grup Yorum

El Grup Yorum és un grup musical turc fundat per quatre amics el 1985, que ha editat 23 àlbums i fou molt popular a Turquia durant la dècada de 1990 pels seus temes sobre socialisme revolucionari i la seva combinació de folklore kurd i turc, amb lletres dedicades a la lluita contra la gentrificació, les polítiques d'Ankara i tragèdies com un desastre miner en el que van morir 300 treballadors. El govern turc afirma que el grup està vinculat a l'organització Partit/Front Revolucionari d'Alliberament Popular (DHKP-C), considerada per Turquia com una organització terrorista. El 2017 van publicar l'àlbum “Ille Kavga” (“La lluita a tot preu”), que va exposar els instruments musicals que va trencar-los la policia en una redada l'any anterior. Els seus membres han participat en nombroses manifestacions, i alguns d'ells estan a la presó o l'exili. El 2020 la seva cantant Helin Bölek va morir després de 288 dies de vaga de fam en protesta per la persecució del seu grup, acció que també van realitzar dos altres membres de la banda, Mustafa Koçak i Ibrahim Gökçek, que van morir 297 i 323 dies després d'iniciar la vaga de fam, respectivament.

## Referències

* ↑ Rothwell, James. «Turkish folk band on 250-day hunger strike in protest at concert ban and terror charges» (en anglès). The Telegrah, 07-03-2020. [Consulta: 3 abril 2020].
* ↑ «Muere la cantante turca Helin Bolek, en huelga de hambre contra la persecución política» (en castellà). La Vanguardia, 03-04-2020. [Consulta: 3 abril 2020].
* ↑ Gopinath, Sumanth; Stanyek, Jason. The Oxford Handbook of Mobile Music Studies. Volum 2. Oxford University Press, 2014, p. 341. ISBN 0199913668.
* ↑ «Muere la cantante y activista turca Helin Bolek, en huelga de hambre contra la persecución política» (en castellà). Naiz, 03-04-2020. [Consulta: 3 abril 2020].
* ↑ «S'ha mort la cantant turca Helin Bölek per la vaga de fam contra la repressió d'Erdogan». Vilaweb, 04-04-2020.
* ↑ «Hunger striker Mustafa Koçak dies in Turkish prison». Ahval News, 29-04-2020. Arxivat de l'original el 2020-05-02. [Consulta: 10 maig 2020].(anglès)
* ↑ «Mor el músic turc Ibrahim Gökçek després de 323 dies en vaga de fam, el tercer de Grup Yorum». DBalears.cat, 08-05-2020. Arxivat de l'original el 16 de maig 2020. [Consulta: 10 maig 2020].
# Carbondale (Kansas)

Carbondale és una població dels Estats Units a l'estat de Kansas. Segons el cens del 2000 tenia 1.478 habitants.

## Demografia

Segons el cens del 2000, Carbondale tenia 1.478 habitants, 581 habitatges, i 393 famílies. La densitat de població era de 781,7 habitants per km².
Dels 581 habitatges en un 41,1% hi vivien nens de menys de 18 anys, en un 50,1% hi vivien parelles casades, en un 13,8% dones solteres, i en un 32,2% no eren unitats familiars. En el 28,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,16.
Per edats la població es repartia de la següent manera: un 32% tenia menys de 18 anys, un 9,3% entre 18 i 24, un 29,5% entre 25 i 44, un 19,4% de 45 a 60 i un 9,8% 65 anys o més.
L'edat mediana era de 33 anys. Per cada 100 dones de 18 o més anys hi havia 82,7 homes.
La renda mediana per habitatge era de 31.550 $ i la renda mediana per família de 39.226 $. Els homes tenien una renda mediana de 29.226 $ mentre que les dones 21.300 $. La renda per capita de la població era de 14.729 $. Entorn del 9,8% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carbondale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Carbondale». American Fact Finder. Oficina del Cens dels Estats Units, 12-01-2010.
# Porta Viminalis

La Porta Viminalis era una porta d'entrada a la Muralla Serviana a l'antiga Roma, al centre del tram més exposat, entre la Porta Col·lina i la Porta Esquilina. Aquestes tres portes i la Porta Querquetulana eren les més antigues de les muralles de la ciutat.
La seva construcció es remunta a un període molt antic, uns 200 anys abans de la construcció de la Muralla Serviana, a l'any 378 aC. Sembla que les quatre portes originals es poden datar en l'època de l'ampliació de la ciutat per part del rei Servi Tul·li, que va afegir al territori de Roma, a més dels set turons inicials, el Quirinal (Collis Quirinali), el Viminal, l'Esquilí i el Celi (llavors anomenat Querquetulanus, cobert de boscos d'alzines). El primer baluard defensiu que unia els turons entre si era de la mateixa època, un pomerium construït al llarg de tot el tram d'uns 1.300 metres des de la Porta Col·lina fins a l'Esquilina, per defensar la part més vulnerable de la ciutat.
Segons els estudiosos, una prova més de l'antiguitat d'aquestes portes la proporciona el seu nom, que deriva directament del nom del turó al que donaven accés, en lloc de portar el qualificatiu, com tenen altres portes, d'algun monument o un temple o un altar. La seva construcció havia de ser posterior a la incorporació de la zona dins del perímetre urbà.
La Porta Viminalis es va obrir aproximadament al centre de l'extens tram de muralles encara existents a la Piazza dei Cinquecento al costat dret de les restes que es veuen al costat l'estació de Roma Termini.
La identificació de la via o vies a les que donava accés la porta és encara un tema de discussió entre els estudiosos. S'ha suggerit la Via Collatina i la Via Tiburtina, o també podria ser que no tingués cap via important. Les destruccions realitzades a l'època imperial per a la construcció de les Termes de Dioclecià, i després per part del papa Sixt V quan va fer la renovació urbanística de la zona, i encara, per les obres de la construcció de l'estació després de 1856, han esborrat bona part de les restes, no només de les muralles sinó també de les portes i dels camins originals al voltant del perímetre adjacent.
Els treballs per a la construcció de l'estació de Roma Termini van tenir el mèrit de treure a la llum les restes de les muralles, que fins al 1892 estaven enterrades sota un cúmul de runes, anomenat «Monte della Giustizia», procedents de les obres per a la construcció de les Termes de Dioclecià properes.

## Referències

* ↑ Estrabó. Geografia, V, 3, 7
* ↑ Steinby, Eva Margaret (ed.) «Steinby's LTUR III and IV. LEXICON TOPOGRAPHICUM URBIS ROMAE vol. III». Journal of Roman Archaeology, 14, 2001, pàg. 332, 334.
* ↑ Phillips, James. City gates : Porta Ostiensis - Porta Viminalis. Monticello, Ill.: Vance Bibliographies, 1985, p. 8-9. ISBN 9780890283653.
# Epafrodit

Epafrodit és el nom dels següents personatges:
* Epafrodit, llibert romà d'August
* Epafrodit, llibert de l'emperador Neró
* Marc Metti Epafrodit, escriptor grec
# André-Louis Lambert-Perret

André Lambert (La Chaux-de-Fonds, 12 de maig de 1851 – Xàbia, 20 de febrer de 1929) va ser un reconegut arquitecte suís, representant de l'historicisme arquitectònic. Va pintar aquarel·les on representava paisatges i va treballar de periodista.

## Biografia

Lambert va estudiar amb Georges-Ernest Coquart (1831–1902) a l'École Nationale Supérieure des Beaux-Arts, amb Eugène Viollet-le-Duc, a l'École Spéciale d'Architecture de París, i finalment amb Christian Friedrich von Leins a la Universitat de Stuttgart. Entre 1877 i 1914 visità diverses ciutats italianes. En 1883 funda amb l'arquitecte alemany Eduard Stahl la societat Lambert & Stahl (activa fins al 1912), a Stuttgart. Col·laborà a la revista Revue polytechnique suisse. Va ser el pare de l'artista gràfic i pintor André Lambert Jordan (1884–1967). Entre 1898 i 1918 pintà aquarel·les dels paisatges de Valais, Berna, Lucerna, Friburg, Ginebra i Ticino. El 1921 el seu fill va fixar la seua residència a Xàbia, quedant-se a viure amb ell fins a la seua mort. Al morir deixà un manuscrit autobiogràfic inacabat i no publicat titulat Souvenirs.

## Obres d'aquarel·la

En les seues aquarel·les representava paisatges dels llocs que visità en viatges (Itàlia) i llocs on residí (Suïssa i Xàbia). En la seua tècnica, igual que la del seu fill André, els tons són diluïts i suaus, sent lluminosos. En l'objecte del seu retrat paisatgístic queda reflectit la seua estima per la naturalesa i la convivència respectuosa de la humanitat amb ella.

## Referències

* ↑ Christine Breig: Der Villen- und Landhausbau in Stuttgart 1830–1930. Stuttgart 2005, S. 529 RandNr. 558 (vgl.: Standesamt Stuttgart: FR 56, 419.)
* ↑ Ruiz León, 2016, p. 10.
* 1 2 3 Biland, Anne-Marie. «Lambert, André». Dictionnaire historique de la Suisse. [Consulta: 1r abril 2018].
* ↑ 31 i 446, Stahl, Eduard.
* ↑ Ruiz León, 2016, p. 48.
* ↑ Vollmer, Hans. «Stahl, Eduard». A: Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Vol. 31. Leipzig: E. A. Seemann, 1937, p. 446.
* ↑ Der Künstler André-Lambert
* 1 2 3 Ruiz León, 2016, p. 18.
* 1 2 Ruiz León, 2016, p. 12.
* ↑ Ruiz León, 2016, p. 12, 18, 50.

## Bibliografia

* Ruiz León, Carolina. Els Lambert : paisatges viscuts, paisatges somniats. València: Diputació de València, 2016, p. 10. ISBN 978-84-7795-767-6.
# Tetraleurodes semibarbata

Tetraleurodes semibarbata és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1955.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Manuel I de Kibangu

Manuel Afonso Nzinga a Nlenke va ser governador de Kibangu i un dels dos principals pretendents Kinlaza al tron del regne del Congo durant la guerra civil del Congo, juntament amb el rei de Lemba. Va governar al regne de Kibangu de 1685 a 1688.
Quan Manuel Afonso va ascendir al tron de Kibangu, hi va haver qui es van oposar a la seva reclamació al Regne del Congo, i va començar una lluita interna pel tron de Kibangu. Els dirigents contraris al mandat de Manuel Afonso eren dos germans de la casa Água Rosada, producte d'un pare Kinlaza i d'un pare Kimpanzu. La facció dels germans va tenir èxit en 1688, i el més gran dels dos, Álvaro, va guanyar el tron de Kibangu.

## Referències

* ↑ http://www.historyfiles.co.uk/KingListsAfrica/AfricaAngola.htm
* ↑ Thornton, John K: "The Kongolese Saint Anthony: Dona Beatriz Kimpa Vita and the Antonian Movement, 1684-1706", page 20. Cambridge University, 1998
# Rogers Arena

El Rogers Arena, també conegut amb el nom de The Garage, i anteriorment denominat Canada Hockey Place, és un pavelló esportiu multiesportiu situat a la ciutat de Vancouver (Colúmbia Britànica, Canadà).
Actualment és la seu dels Vancouver Canucks, club d'hoquei sobre gel que juga a la National Hockey League, i està patrocinada per l'empresa General Motors del Canadà. Entre 1995 i 2001 fou la seu dels Vancouver Grizzlies, moment en el qual la llicència fou venuda i passaren a denominar-se Memphis Grizzlies.

## Història

El pavelló fou finalitzat l'any 1995, i inaugurat el 21 de setembre d'aquell any, en substitució del Colisseu del Pacífic com a seu de la realització a la ciutat de Vancouver d'activitats d'hoquei sobre gel, bàsquet i concerts. Té una capacitat per a 18.810 persones (hoquei sobre gel), 19.700 (bàsquet) i 19.000 (concerts).
Durant la realització dels Jocs Olímpics d'Hivern de 2010, realitzats a la ciutat de Vancouver, fou la seu de part de la competició d'hoquei sobre gel. Així mateix fou la seu de la Copa del Món d'hoquei sobre gel el 1996 i del Campionat del Món de patinatge artístic l'any 2001.

## Enllaços externs

* (anglès) Portal del complex Arxivat 2011-06-15 a Wayback Machine.
# Smilisca dentata

Smilisca dentata és una espècie de granota que viu a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Canseco-Márquez, L. 2004. Smilisca dentata. Llista Vermella d'Espècies Amenaçades de la UICN 2006. Consulta: 30 d'abril del 2008.
# Ciclopropè

El ciclopropè és un compost orgànic amb la fórmula química C₃H₄. És el cicloalquè aïllable més simple. Té una estructura triangular. Com que l'anell és altament tensionat el ciclopropè és difícil de preparar i a la vegada és d'estudi interessant. Com el ciclopropà, l'anell de carboni del ciclopropè és planar. La reduïda llargada del doble enllaç alquè comparada amb l'enllaç simple de l'alcà causa que l'angle oposat al doble enllaç sigui tan estret com uns 51° respecte a l'angle de 60º que es troba en el ciclopropà. els carbonis alquens fan servir la hibridació sp$^{2.68}$ per l'anell.
La primera síntesi confirmada del ciclopropè va ser portada a terme per Dem'yanov i Doyarenko.

## Compostos relacionats

* Àcid malvàlic que és un àcid gras tòxic que es troba en l'oli de cotó.
* 1-Metilciclopropè (1-MCP) usat per alentir la maduració dels fruits.
* Borirens, fosfirens, i silirens són ciclopropens substituïts per Bor, fòsfor i silici amb les fórmules RBC₂R'₂, RPC₂R'₂, i R₂SiC₂R'₂.

## Referències

* ↑ «Review of the Chemistry of Cyclopropene Compounds». Chemical Reviews, 64, 1964, pàg. 497–525. DOI: 10.1021/cr60231a001.
* ↑ «Structure of 3-cyanocyclopropene by microwave spectroscopy and ab initio molecular orbital calculations. Evidence for substituent-ring double bond interactions». J. Am. Chem. Soc., 109, 10, 1987, pàg. 2880–2884. DOI: 10.1021/ja00244a004.
* ↑ Allen, F. H. «The geometry of small rings: Molecular geometry of cyclopropene and its derivatives». Tetrahedron, 38, 5, 1982, pàg. 645–655. DOI: 10.1016/0040-4020(82)80206-8.
* ↑ «Use of 1-MCP on Apples». Perishable Handling Quarterly. University of California, 108, 2001, pàg. 12.
* ↑ «Inhibition of ethylene action by 1-methylcyclopropene extends postharvest life of "Bartlett" pears». Postharvest Biology and Technology, 32, 2, maig 2004, pàg. 193–204. DOI: 10.1016/j.postharvbio.2003.11.009.
# Apol·lodor de Tars

Apol·lodor de Tars (grec antic: Άπολλόδωρος, llatí: Apollodorus) va ser un escriptor grec, probablement un gramàtic, que va escriure comentaris sobre els primers escriptors dramàtics de Grècia
Un altre Apol·lodor de Tars va ser un poeta tràgic, mencionat per l'enciclopèdia Suïda i per Eudòxia Macrembolitissa.

## Referències

* ↑ Escolis a Eurípides, Medea 148,169; Escolis a Aristòfanes. Les granotes 323; Plutus 535
* ↑ Smith, William (ed.). «Apollodorus of Tarsus». A Dictionary of Greek and Roman biography and mythology. [Consulta: 5 octubre 2022].
# Llista d'illes de Cap Verd

L'arxipèlag de Cap Verd consisteix en 10 illes i nombrosos illots, dividits en dos grups:
* Illes de Barlavento
* Illes de Sotavento
Les illes de Barlavento són Santo Antão, São Vicente, Santa Luzia, São Nicolau, Sal, i Boa Vista. Les illes de Sotavento són Maio, Santiago, Fogo, i Brava. Totes menys Santa Luzia són habitades.
Dessota hi ha una llista de les illes de Cap Verd. Les xifres de població són del 2000
| Illa | Àrea (km^2) | Població | % | Densitat |
| Santiago | 991 | 236,717 | 54.5% | 238.9 |
| São Vicente | 227 | 67,163 | 15.5% | 295.9 |
| Santo Antão | 779 | 47,124 | 10.8% | 60.5 |
| Fogo | 476 | 37,421 | 8.6% | 78.6 |
| Sal | 216 | 14,816 | 3.4% | 68.6 |
| São Nicolau | 388 | 13,661 | 3.1% | 35.2 |
| Brava | 67 | 6,804 | 1.6% | 106.3 |
| Maio | 269 | 6,754 | 1.6% | 25.1 |
| Boa Vista | 620 | 4,209 | 1.0% | 6.8 |
| Santa Luzia | 35 | 0 | 0.0% | 0.0 |
| Cap Verd | 4033 | 434,669 | 100% | 116.8 |

## Enllaços externs

* Capeverde.eu
# La Ronde

«La Ronde» té aquests significats:
* La Ronde (francès) o La ronda, pel·lícula francesa dirigida per Max Ophüls el 1950
* La Ronde (Charente Marítim), municipi al departament de la Charanta Marítima (regió de Nova Aquitània, França)
* La Ronde-Haye, municipi al departament de la Manche (Normandia, França)
* Céré-la-Ronde, municipi al departament de l'Indre i Loira (regió de Centre – Vall del Loira, França)
# Fluctus

En astrogeologia, fluctus (plural fluctūs; abr. FL) és una paraula llatina que significa «onada» que la Unió Astronòmica Internacional (UAI) utilitza per indicar un tret superficial planetari consistent en una formació rocosa o extensió de terreny amb aspecte ondulat o un terreny d'inundació. Per a l'assignació de noms a nous fluctūs, la Unió Astronòmica Internacional segueix els criteris següents:
* A Venus: noms de deesses i divinitats femenines diverses (per exemple, Sicasica Fluctus, a partir d'una deessa aimara).
* A Ió: noms derivats d'altres trets topogràfics propers o bé noms de déus, deesses o herois associats al foc, al sol, al tro o als volcans, així com ferrers mitològics (per exemple, Marduk Fluctus, a partir del déu sumeri del foc Marduk).

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
# Manuel Ibarz i Casadevall

Manuel Ibarz i Casadevall (Girona, 29 d'octubre de 1947 - 24 de juny de 2022) fou un advocat i polític català, diputat al Parlament de Catalunya en la VII Legislatura i senador en la V Legislatura.

## Biografia

Llicenciat en dret per la Universitat de Barcelona, exercí com a advocat pel Col·legi d'Advocats de Girona i pel Col·legi d'Advocats de Figueres.
Fou delegat territorial del Departament de Comerç, Consum i Turisme de la Generalitat de Catalunya. Militant d'UDC, fou escollit senador per CiU per la província de Girona a les eleccions generals espanyoles de 1993. Fou portaveu adjunt del grup parlamentari català en el Senat, i vicepresident segon de les comissions de justícia, de peticions, de la comissió mixta per a la Unió Europea i de la comissió d'autonomies i organització i administració territorial.
Posteriorment abandonà UDC. Fou elegit diputat com a independent pel Partit Popular a les eleccions al Parlament de Catalunya de 2003. Fins a 2006 fou president de la Comissió de Política Territorial del Parlament de Catalunya. Després ha exercit com a assessor del PP al Parlament de Catalunya i en 2015 fou nomenat membre de la Comissió de Garantia del Dret d'Accés a la Informació Pública.

## Referències

* ↑ Fitxa del Senat
* ↑ Diputats del Parlament de Catalunya en la IV Legislatura p. 164
* ↑ Tres de los cinco miembros del órgano de la Generalitat que debe garantizar la transparencia están vinculados a partidos, eldiario.es, 6 de maig de 2015
# Procatopus schioetzi

Procatopus schioetzi és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Àfrica: Ghana, Libèria, sud de Burkina Faso i Costa d'Ivori.

## Referències

* ↑ «Procatopus schioetzi». Catalogue of Life. (anglès) (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)